Баскетбо́л ( — тускар, ball — буьрка) — буьркаца спортан ловзар. Баскетболехь ловзуш ши команда хуьлу. ХӀора командан Ӏалашо ю буьрка дуьхьалболчера тускаран чукхоссар а, шайн тускар Ӏалашдар а. Тускар ду 3,05 метр лекха хӀоттина (10 фут). ХӀора командера майданан тӀехь хуьлу пхип стаг. Командехь 12 стаг хуьлу. Ловзуш берш ма-луу хийца йиш ю. Генара (3 очко луш долу сизал дехьара) буьрка чукхоьссича 3 очко ло. Оцу сизал сехьара чукхоьссича 2 очко ло. ГӀудан кхоссар чукхоьссича 1 очко ло. Баскетболан майда ю 28 метр еха а, 15 метр шуьйра а. Баскетбол ю дуьненахь гӀаръялла спортан тайп.

Баскетбол ю Олимпан ловзарийн программе юкъайогӀуш 1936 шо дуьйна. И ловзар кхоьллинарг, Джеймс Нейсмит оцу Олимпиадехь хьаша вара. Божарийн юккъехь баскетболан дуьненан чемпионаташ йолаелира 1950 шарахь, зударашна юккъера чемпионаташ — 1953 шарахь, Европин чемпионаташ — 1935 шарахь.
Баскетбол